
[image: Skvalas]	Umaras arba škvalas - tai staigus ir nuožmus vėjo sustiprėjimas, paprastai lydimas smarkaus lietaus ir žaibavimo. Vėjo greitis gali siekti 20-30 m/s (100 km/h). Škvalas (umaras) susidaro susidūrus dviem skirtingų temperatūrų frontams. Šis reiškinys apima mažą teritoriją, bet padaro daug žalos.
Lietuvoje škvalai (umarai) dažniausiai siaučia liepos - rugpjūčio mėnesiais, ypač po didesnės kaitros.
 
 
Gresiant škvalui:
• Neikite į lauką! Ypatingai atsargūs turėtų būti ne tik vaikai, bet ir pagyvenę žmonės bei neįgalieji.
• Išjunkite elektros prietaisus!
• Būkite pasirengę elektros energijos tiekimo sutrikimams. Iš anksto būkite pasiruošę kišeninį žibintuvėlį ir elementus radijo imtuvui
• Uždarykite langus, duris, stoglangius. Daugiabučių namų balkonuose, pritvirtinkite arba pašalinkite daiktus, kuriuos gali pakelti vėjas.
• Kiemuose sutvirtinkite namų apyvokos daiktus, neleiskite į laukus galvijų.
Užklupus škvalui:
• Nesiartinkite prie nutrūkusių elektros laidų (žaibolaidžių, antenų) ir pavienių medžių!
• Bėkite slėptis į namo laiptinę ar kitą saugią priedangą.
• Žaibuojant slėpkitės dauboje (jei yra galimybė, geriausia slėptis automobilyje).
• Jei esate vandenyje, kuo greičiau plaukite į krantą!
• Patalpose laikykitės atokiau nuo langų, nes šalia esančio medžio šakos ir kiti daiktai audros metu gali išdaužti langą ir sužaloti!

